প্রতিটি স্বাধীন দেশেরই নিজস্ব জাতীয় পতাকা থাকে। বাংলাদেশেরও জাতীয় পতাকা রয়েছে। এই পতাকাটি আমরা সবাই চিনি। সবুজের ভেতর লাল বৃত্ত। ক্রিকেট খেলায় বাংলাদেশকে সমর্থন করার জন্য  আমরা অনেকেই স্টেডিয়ামে এই পতাকা নিয়ে যাই।    আজ আমরা যত সহজে আমাদের ছাদে, কিংবা বারান্দায় অথবা পড়ার টেবিলে পতাকা উড়াই, একসময় সেটাই ছিল কঠিন। ১৯৭১ সালে এই পতাকার জন্য বাঙ্গালীদের হানাদার পাকিস্তানী আর্মির সঙ্গে লড়তে হয়েছে পুরো নয়টি মাস। ঝরে গেছে ৩০ লক্ষ প্রাণ। একটি পতাকা মানে একটি স্বাধীন দেশ, পতাকা ভালোবাসা মানে নিজের দেশকে ভালোবাসা।